Femilieoptocht | VV de Vêrkusköp
In 1977 woort, toen ônger de naam Wichteroptocht, ut startsein gegaeve vör de ieërste optocht “Achter de Tunnels”.
Dieës aktiviteit, dit fieëstgebuuëre, es neet mieër wègk te deenke inne orgaanisaasie vanne Vastelaovundj beej de Vêrkusköp.
Ein fieëst van plezeer en verboongeheît. Zoeë hooëpe vae as Optochtkemmissie dettur völ schoeële, vereiniginge, buurte en ânger vastelaovundjveerders eur kreaasie zulle laote zeen in dit groeëte juubieleejumjaor vanne Vereiniging. Want as vae spraeke oeëver kultuur, dan es dit de gelaegeheît um mekaar aan te spoeëre um de lôl enne flauwe kûl oeëver te breenge op oeës jeugd, waat hieël belangrieëk es vör dit schoeën vôlleksfieëst.
Bawtj saame ein waagetje, ‘ne schoeëne kop, of dansj en springtj me-j in schoeën oetgedosje klei-er, want me-jdoon geuftj di-j medisien umme daagelikse beslommereinge van uch aaf te zette. Zoeë zulle oeës 2 Preense kinne geneete van waat heej “Achter de Tunnels” geprissentieërdj weurd, um straks nao de Optocht di-j schoeël, vereiniging, buurt, groep of eînling te huldige met ‘ne ieërste, twieëdje of derdje prieës.
Naeve dieës prieëse kin dae betreffendje groep ouch ekstra innut zönneke gezatte waere met de Knouwelprieës, groeëte winnaar vannut Zilvere Vêrreke of ut Zilvere Kuuske. Dit alles wuuërdj ge-organisieërdj doeër ein kemmissie, bestaondj oet 7 persoeëne, te wieëte ‘ne vuuërzitter, ‘ne sikkertaris, sêntemàn, P-R màn, lît veiligheît, lît materiejaale, lît prieëze en oetreiking.
Klik hier voor informatie over de Familie-optocht van seizoen 2016-2017.
Klik hier voor het inschrijfformulier voor de Familie-optocht van seizoen 2016-2017.